# Eulalia Pérez Sedeño

Eulalia Pérez Sedeño (Marroc, 1954), és una filòsofa especialista en Ciència, Tecnologia i Gènere i Professora d'Investigació al Departament de Ciència, Tecnologia i Societat de l'Institut de Filosofia del Consell Superior d'Investigacions Científiques (CSIC).

## Biografia

Eulalia Pérez Sedeño es va llicenciar en Filosofia per la Universitat Autònoma de Madrid (UAM) el 1976 i es va doctorar per la mateixa universitat el 1985 amb una tesi sobre la Història de l'Astronomia Antiga , més concretament, sobre el paper de la teoria, l'experiència i l'observació a l'Astronomia Antiga.
El 1988 va realitzar una estada de recerca a la Universitat de Cambridge acollida pel professor Geoffrey Lloyd. Va ser en aquesta època quan va començar a investigar sobre l'antiguitat i les dones, el que va donar origen als seus estudis de gènere que va continuar a la seva tornada a Espanya aquest mateix any, quan Celia Amorós li va demanar que fes alguna cosa sobre gènere o feminisme i antiguitat. El 1993 va publicar el que va ser el primer que es va editar a Espanya sobre gènere i ciència a la revista ARBOR: Ciencia, Pensamiento y Cultura, el Número especial Mujer y Ciencia . Mentre estava a la Universitat de Califòrnia, a Berkeley el 1994, Eulalia Pérez Sedeño va iniciar la seva investigació en el que actualment es coneix per Estudis de ciència, tecnologia i gènere.
El 1999 va ser nomenada catedràtica de Lògica i Filosofia de la Ciència per la Universitat del País Basc (UPV), on va estar fins al 2002 quan es va incorporar a l'Institut de Filosofia del (CSIC).
Des de 1996 forma part del Comité Científic del "Congreso Iberoamericano de Ciencia, Tecnología y Género", congrés bianual que es realitza alternativament a Espanya i en un país iberoamericà, l'última edició va ser a l'octubre de 2014 al Paraguai., l'anterior i l'última edició a Espanya va tenir lloc a Sevilla en 2012
Entre 2006 i 2008 va ser directora general de la Fundación Española para la Ciencia y la Tecnología (FECYT).
Actualment és Professora d'Investigació en Ciència, Tecnologia i Gènere del Departament de Ciència, Tecnologia i Societat l'Institut de Filosofia del CSIC, i també és la directora d'aquest departament.

## Investigació

Ha investigat en Història de la ciència antiga i de les institucions científiques, així com en Filosofia de la Ciència, en Ciència, Tecnologia i Societat (CTS), en Percepció i comunicació de la ciència i en Ciència, Tecnologia i Gènere. Ha participat en nombrosos projectes nacionals i internacionals i ha dirigit diversos projectes d'investigació entre els quals destaquen:
* Ciència i valors: el gènere a les teories i institucions científiques (1996-1999, finançat per la CICYT)
* De les teories científiques a la cultura i pràctica científic-tecnològiques (1999-2002, finançat pel Ministeri de Ciència i Tecnologia)
* GENTEC: Gènere, tecnologia i ciència a Iberoamèrica (2002-2004, finançat per la OEI i la UNESCO)
* La situació de les dones en el sistema educatiu espanyol i en el seu context internacional (2003, Ministeri d'Educació, Cultura i Esports)
* Els programes de formació i mobilitat del personal investigador de flux directe i invers: problemes, reptes i solucions (Ministeri d'Educació i Ciència, 2005)
* Interaccions CTS en Ciències Biosocials i Tecnologies Mèdiques (CICYT 2004-2006)
* Ciències i tecnologies del cos des d'una perspectiva CTS (Ministeri d'Educació i Ciència 2007-2009)
* Una situació singular, un univers per descobrir (CSIC, 2008-2009),
* Cartografies del cos (Ministeri de Ciència i Innovació, 2010-2012)
* Visions i versions de les tecnologies biomèdiques: governança, participació pública i innovacions ocultes (Ministeri d'Economia i Competitivitat, 2013-2015)

## Premis i reconeixements

* Presidenta de la Societat de Lògica, Metodologia i Filosofia de la Ciència a Espanya (2000-2006)
* Va ser sòcia fundadora de l'Associació de Dones Investigadores i Tecnòlogues i vicepresidenta (2001-2006).
* Coordinadora Adjunta de l'àrea de Filologia i Filosofia de l'Agència Nacional d'Avaluació i Prospectiva (ANEP) de la Direcció General d'Investigació Científica i Tècnica, actualment al Ministeri d'Economia i Competitivitat (2005-2006)
El 2001 va rebre el IX Premi de Divulgació Feminista "Carmen de Burgos" pel seu article La invisibilidad y el techo de cristal que atorga la Universitat de Málaga des de l'any 1993.

## Publicacions

Ha publicat i editat nombrosos llibres i articles. Les seves publicacions recents més destacades:
* MUJER Y CIENCIA. La situación de las mujeres investigadoras en el sistema español de ciencia y tecnología (2008)
* Ciencia, tecnología y valores desde una perspectiva de género (2005)
* Igualdad y equidad en Ciencia y Tecnología en Iberoamérica (2008)
* Mitos, creencias, valores: cómo hacer más «científica» la ciencia; cómo hacer la «realidad» más real (2008)
* Conocimiento e innovación (2009)
* Un universo por descubrir. Género y Astronomía en España (2010)
* Lenguaje y Ciencia(2011)
* Cuerpos y diferencias (2012)
* Crossings on Public Perception of Biomedicine: Spain and European IIndicators (2012)
* Cartografías del Cuerpo "Biopolíticas de la Ciencia y la Tecnología" (2014)

## Vegeu també

* Feminisme
* Sociologia de la ciència
* Filosofia de la ciència

## Referències

* ↑ Cristina Tavares da Costa Rocha; Miriam Pillar Grossi . «Filosofia, gênero e ciência: entrevista com Eulalia Pérez Sedeño». Estudos Feministas. Revista, 17 (1), 2009. DOI: 10.1590/S0104-026X2009000100010.
* ↑ Conceptualización de lo femenino en la filosofía antigua. Masculino y femenino en la cosmología de Ptolomeo.. Siglo XXI de España Editores, SA, 1994, p. 91-111.
* ↑ Pérez Sedeño, Eulàlia (Comp.) «Número especial Mujer y Ciencia». ARBOR: Ciencia, Pensamiento y Cultura, CXLIV (565), 1993.
* ↑ «X Congreso Iberoamericano de Ciencia, Tecnología y Género» (en castellà), 2014. [Consulta: 13 novembre 2014].
* ↑ «IX Congreso Iberoamericano de Ciencia, Tecnología y Género» (en castellà), 2012. [Consulta: 18 novembre 2014].
* ↑ EntreTodas.net. «Podcast: entrevista a Eulalia Pérez Sedeño, directora de la Fundación Española para la Ciencia y Tecnologya, FECYT», 15-04-2007. Arxivat de l'original el 2014-11-29. [Consulta: 15 novembre 2014].
* ↑ «Nueva directora de la Fundación Española para la Ciencia y la Tecnología» (en castellà). UNIVERSIA, 23-10-2006. Arxivat de l'original el 2016-03-03. [Consulta: 26 novembre 2014].
* ↑ «Eulalia Pérez, directora de la FECYT» (en castellà). UAB, 01-02-2008. [Consulta: 29 novembre 2014].
* ↑ «Institut de Filosofia (CSIC)». Arxivat de l'original el 6 d'agost 2014. [Consulta: 13 novembre 2014].
* ↑ I Jornada de Innovación Educativa en Género. Universidad de Vigo. «Lección inaugural impartida por Eulalia Pérez Sedeño, investigadora del CSIC titulada “Innovación educativa, género e innovación oculta”», 16-12-2011. [Consulta: 15 novembre 2014].
* 1 2 «CV d'Eulália Pérez Sedeño al CSIC». Arxivat de l'original el 2017-10-01. [Consulta: 14 novembre 2014].
* ↑ «AMIT. Quienes somos» (en castellà). AMIT. [Consulta: 29 novembre 2014].
* ↑ E.Pérez Sedeño «La invisibilidad y el techo de cristal». Meridiam, 2001.
* ↑ «Eulàlia Pérez Sedeño a Google Académico». [Consulta: 14 novembre 2014].
* ↑ Pérez Sedeño, E., Santesmases, M.J. y Alcalá, P.. «MUJER Y CIENCIA. La situación de las mujeres investigadoras en el sistema español de ciencia y tecnología». FECYT. Arxivat de l'original el 29 de novembre 2014. [Consulta: 13 novembre 2014].
* ↑ Pérez Sedeño (Ed.) «Ciencia, tecnología y valores desde una perspectiva de género». Arbor, 181 (716), 2005.
* ↑ Pérez Sedeño, Eulàlia; Gómez, Amparo «Igualdad y equidad en Ciencia y Tecnología en Iberoamérica». Arbor, 184 (733), 2008, pàg. 785-790. DOI: 10.3989/arbor.2008.i733.223.
* ↑ Pérez Sedeño, Eulàlia «Mitos, creencias, valores: cómo hacer más «científica» la ciencia; cómo hacer la «realidad» más real». Arbor, 38, 2008, pàg. 77-100. Arxivat de l'original el 2013-07-14. DOI: 10.3989/isegoria.2008.i38.404 [Consulta: 25 novembre 2014]. Arxivat 2013-07-14 a Wayback Machine.
* ↑ E. Pérez Sedeño, M. Cimoli (eds.)) ( «Conocimiento e innovación». Pensamiento Iberoamericano (5), 2009. Arxivat de l'original el 2014-11-29 [Consulta: 25 novembre 2014]. Arxivat 2014-11-29 a Wayback Machine.
* ↑ Un universo por descubrir. Género y Astronomía en España. Plaça i Valdés, 2010, p. 306. ISBN 9788496780880.
* ↑ Consuelo Flecha García. «Reseña: Un universo por descubrir. Género y Astronomía en España». [Consulta: 14 novembre 2014].
* ↑ I. Pérez Sedeño i P. Lorenzano (eds.) «Lenguaje y Ciencia». Arbor, 187(747), 2011. DOI: 10.3989/arbor.2011.i747.
* ↑ Cuerpos y diferencias, 2012, p. 332. ISBN 9788415271277.
* ↑ Eulalia Pérez Sedeño and María José Miranda Suárez «Crossings on Public Perception of Biomedicine: Spain and the European Indicators». Biomedicine, 2012, pàg. 183-200. DOI: 10.5772/37499 [Consulta: 14 novembre 2014].
* ↑ Cartografías del Cuerpo "Biopolíticas de la Ciencia y la Tecnología". CATEDRA, 2014, p. 592. ISBN 9788437632872.